laion/Wikipedia-Exotic huggingface dataset:
Heinrich Arved Rosenstein

Heinrich Arved Rosenstein (6. jaanuar 1875 Aruküla – 14. november 1947 Nürnberg) oli Eesti vaimulik. Ta lõpetas 1896. aastal Keiserliku Nikolai I Gümnaasiumi. Õppis aastatel 1896–1901 Tartu ülikooli usuteaduskonnas. Oli prooviaastal Järva-Madise koguduses. Ordineeriti õpetajaametisse 1. detsembril 1902. Oli aastatel 1903–1939 Järva-Jaani Ristija Johannese koguduse õpetaja. 1939. aastal jäi emerituuri. 1939. aastal põgenes Saksamaale. Tema vend Voldemar Engelhardt Rosenstein oli arst, sealhulgas Järva-Jaanis. Schüler-Verzeichnis des Revalschen Gouvernements-Gymnasiums 1805-1890. bearbeitet von Heinrich Hradetzky. Reval, 1931 Kluge&Ström Konrad Veem Eesti Vaba Rahvakirik Dokumentatsioon ja leksikon EVR Stockholm 1988 http://eheluba.havike.eenet.ee/muuseum/?Vaimulikud
Myspace

Myspace on veebipõhine suhtlusvõrgustik, mis asutati 2003. aastal. Aastatel 2005–2008 oli see maailma suurim suhtlusvõrgustik, kuid pärast seda kaotas liidripositsiooni Facebookile ning selle kasutajate arv on järjest vähenenud. Selle peakorter asub USA California osariigis Beverly Hillsis. Myspace'i 100 000 000. kasutaja registreeriti 9. augustil 2006. Jaanuaris 2018 omandas selle Meredith Corporation rakenduse Time Inc. soetamisega, mis oli varem omandanud ettevõtte Viant Technology Holding Inc. Sestsaadik on Meredith Corporation aga osa Viantist edasi müünud. 100 miljonis liige välja otsitud 26.07.10 "Meredith Corporation sells stake in MySpace owner" Des Moines Register, 4. november 2019 myspace.com
Alfred Bidder

Alfred Bidder (14. märts 1885 Laiuse – 12. mai 1943 Pommeri) oli Eesti vaimulik. Ta õppis 1904–1910 Tartu ülikooli usuteaduskonnas. Täiendas ennast Berliini Ülikoolis. Oli prooviaastal Põlva koguduses. Ordineeriti õpetajaks 4. jaanuaril 1915. Töötas aastatel 1911–1915 kooliõpetajana Kuldigas ja Peterburis. Aastatel 1917–1933 teenis ta Tallinna Toomkogudust: 1917–1919 õpetajana, 1919–1927 ülemõpetajana, 1917–1933 Tallinna Toompea saksa koguduses (käis koos Tallinna Niguliste kirikus). 1933. aastal kolis Saksamaale. Oli 1933–1943 pastor Woldisch Tychowi koguduses (praegu Tychówko Świdwini maakonnas Lääne-Pomorze vojevoodkonnas Poolas). Tema isa, praost Paul Roderich Bidder oli Laiuse koguduse õpetaja. Vend Roderich Bidder oli Tallinna Peeteli koguduse õpetaja. Vanaisa Georg Friedrich Karl Heinrich von Bidder oli baltisaksa füsioloog ja anatoom, Tartu Ülikooli arstiteaduskonna professor ja Tartu Ülikooli rektor aastatel 1858–1865. Bruno Ederma, Asta Jaik. Eesti Evangeeliumi Luteriusu Kirikud. Konstantin Jaik'i kirjastus. Tartu, 1939 Konrad Veem Eesti Vaba Rahvakirik Dokumentatsioon ja leksikon EVR Stockholm 1988 Foto ja lühielulugu (vene keeles)
Suur seatigu

Suur seatigu (Limax maximus) on nälkjas, Eesti suurimaid kojata tigusid. Ta kuulub kopstigude hulka. must seatigu Suur seatigu andmebaasis eElurikkus
Ogatigu

Ogatigu ehk oga-rõõnetigu (Achanthinula aculeata) on väike maismaal elav tigu. Koja suurus täiskasvanud loomal on umbes 2 × 2 mm. Ta esineb peaaegu kõikjal Euroopas. Sagedam lehtmetsades ja lubjarikkail aladel. Eesti limused Liigikirjeldus
CHP

CHP on lühend, mis võib tähendada: soojuse ja elektri koostootmist, mille lühend CHP tuleb ingliskeelsest mõistest cogeneration of heat and power; Vabariiklikku Rahvaparteid, mis on 1923. aastal asutatud Türgi partei. Lühend CHP tuleb erakonna türgikeelsest nimest Cumhuriyet Halk Partisi.
Anni Akadeemia

MTÜ Anni Akadeemia on arengupuudega lastega tegelev mittetulundusühing. Ühing on nime saanud Anni Grupi juhi Liina Lokko Downi sündroomiga tütre Anni järgi. Tartus tegutseb 2003. aastast Anni Mängumaa ja 2006. aastast Anni lasteaed. Otepääl on Anni koolitus- ja rehabilitatsioonikeskus. Pärnus avati 2010. aasta 11. juunil arengupuudega noortele mõeldud õppe- ja praktikakeskus. Plaaniti õpetada teeninduserialasid. Kooli kutseõppe õppekava oli riiklikus eksami- ja kvalifikatsioonikeskuses kinnitatud, kuid puudus kutseõppeasutuse koolitusluba. TV3 saate “Laulud tähtedega” võitjad Artur Talvik ja Lenna Kuurmaa annetasid auhinnaks saadud 300 000 krooni Heateo Sihtasutuse kaudu Anni akadeemiale. "Anni akadeemia võttis aja maha" Pärnu Postimees, 21.12.2011 Koduleht Kristi Helme. Anni Akadeemia tahab aidata vaimupuudega noored tööle, opleht.ee, 28. mai 2010
Argo Kerb

Argo Kerb (sündinud 1. oktoobril 1983) on eesti kommunikatsioonispetsialist ja endine ajakirjanik. Ta on lõpetanud Tartu Ülikooli semiootika ja kulturoloogia erialal 2006. aastal ja Tallinna Ülikooli kultuuriteooria eriala 2011. aastal. Argo Kerb töötas 2009–2012 ajakirjas Haridus ja Õpetajate Lehes toimetajana ja peatoimetaja kohusetäitjana. Aastatel 2012–2017 töötas ta haridus- ja teadusministeeriumi kommunikatsiooniosakonna juhina ja 2018–2020 riigikantselei valitsuskommunikatsiooni büroos valitsuskommunikatsiooni nõunikuna. Aastatel 2020–2021 oli ta Eesti Rahvusraamatukogu kommunikatsiooni- ja turundusjuht. Pärast seda on ta meediamonitooringu ja -analüüsi ettevõtte Baltic Media Monitoring Group (BMMG) tegevjuht Eestis. Argo Kerb: Kas eesti keel ja kultuur käib tõesti alla?, postimees.ee, 7. detsember 2006 Kuidas ületada lõhe kooli ja ülikooli vahel?, Õpetajate Leht, 15. jaanuar 2010 "Arhiivikoopia". Originaali arhiivikoopia seisuga 11. oktoober 2008. Vaadatud 2. septembril 2012.{{netiviide}}: CS1 hooldus: arhiivikoopia kasutusel pealkirjana (link) "Eliitkool kui diskursiivne formatsioon". "BMMG.ee montacts".
Nikolaj Gjaurov

Nikolaj Gjaurov (13. september 1929 – 2. juuni 2004) oli Bulgaaria päritolu ooperilaulja, bass. Nikolaj Gjaurov oli kuulsa Itaalia soprani Mirella Freni abikaasa ja lavapartner.
Samuel Ramey

Samuel Edward Ramey (sündinud 28. märtsil 1942 Colbys Kansases) on USA ooperilaulja, bass. 1960. aastal lõpetas ta sünnilinnas Colbys keskkooli. Ta õppis muusikat nii keskkoolis kui ka Kansase Ülikoolis ja Wichita Ülikoolis. Pärast seda läks ta New Yorki, kus tegi debüüdi sealses ooperiteatris (New York City Opera) 11. märtsil 1973 Bizet' "Carmenis". Karjääri edenedes esines ta ka paljudes Euroopa ooperiteatrites ja suvefestivalidel. Enamikust tema peamistest rolliesitustest on tehtud ka salvestised.
Rod Stewart

Sir Roderick David Stewart (sündinud 10. jaanuaril 1945) on Suurbritannia poplaulja ja laulukirjutaja. Ta on üles kasvanud Londonis; praegu elab Eppingis.
Steroidid

Steroidid (ingl. steroids) on polütsükliliste lipiidühendite perekonda kuuluvad steraani sisaldavad ained. Steroidideks nimetatakse nii orgaanilisi ühendeid kui ka nende sünteetilisi analooge. Steroidide hulka kuuluvad aineid leidub kõikides organismides. Steroidide hulka kuuluvad (tavaterminid) näiteks steroolid, sapphapped, suguhormoonid, geniinid jt. Eesti nõukogude entsüklopeedia, 7. köide (RUND-TING). Kirjastus Valgus, lk 277, Tallinn, 1975. World Wide Web version prepared by G. P. Moss. INTERNATIONAL UNION OF PURE AND APPLIED CHEMISTRY and INTERNATIONAL UNION OF BIOCHEMISTRY AND MOLECULAR BIOLOGY IUPAC-IUB Joint Commission on Biochemical Nomenclature (JCBN),The Nomenclature of Steroids (Recommendations 1989) (vaadatud 29.06.2013)
Eduard Soosaar

Eduard Soosaar (26. november 1911 Koskolovo, Ingerimaa – 24. oktoober 1979 München) oli eesti vaimulik. Lõpetas Tartu kommertsgümnaasiumi. Õppis aastatel 1936–1940 Tartu Ülikooli usuteaduskonnas, kuid õpingud jäid pooleli. Tegutses aastatel 1955–1974 Lõuna-Baieri koguduse köster-diakonina. Ordineeriti õpetajaametisse 16. juunil 1974. Oli seejärel (kuni surmani) EELK Lõuna-Baieri koguduse õpetaja. Peale kogudusetöö oli Eduard Soosaar tegevuses ka usuliste raadiosaadetega. Eesti Kirik nr.7-9 1974 Konrad Veem Eesti Vaba Rahvakirik Dokumentatsioon ja leksikon EVR Stockholm 1988 Album Academicum Universitatis Tartuensis 1918-1944
Libertas

Libertas oli Euroopa Liidus tegutsenud euroskeptiline erakond. Libertase asutas iirlasest ärimees Declan Ganley Lissaboni lepingu vastase rühmitusena. Aastal 2008 tegi Libertas kampaaniat Lissaboni lepingu vastu Iirimaal, kus leping rahvahääletusele pandi ja valijate poolt tagasi lükati. 2009. aastal esines Libertas juba erakonnana oma nimekirjadega Euroopa Parlamendi valimistel paljudes Euroopa Liidu liikmesriikides. Valituks osutus vaid üks kandidaat Prantsusmaal. Eestis tegutses Libertas Eesti Erakond, kuid Libertas on esitlenud enda liikmena ekslikult ka Reformierakonda kuuluvat Igor Gräzinit.
August Raidur

August Raidur (29. august 1914 Tartu – 27. mai 1979 Stockholm) oli eesti vaimulik. Lõpetas Narva ühisgümnaasiumi. Õppis aastatel 1936–1940 Tartu Ülikooli usuteaduskonnas. Usuteaduslikud õpingud lõpetas aastal 1941. Oli prooviaastal Tallinna Niguliste koguduses õpetaja Richard Koolmeister'i juures. Ordineeriti õpetajaametisse 13. detsembril 1942. Oli aastatel 1942–1944 Anseküla ja Jämaja koguduse asetäitja õpetaja. Põgenes sügisel 1944 Rootsi. Pidas jumalateenistusi Norrhulti, Åseda ja Ramnäsi laagrites ning Vaxjö sanatooriumis. Elades Uppsalas aastatel 1946–1949, oli Raidur arhiivitöö korras ametis Rootsi kiriku misjoni juures. 1949–1951 oli ta ametis Rootsi riigikiriku Luleå piiskopkonnas. Edasi rändas ta septembris 1951 Kanadasse, kus asutas Toronto Jakobi koguduse ja teenis seda 1951–1973. Pärast õpetaja Aleksander Johannes Abeli surma aastal 1971 lisandus veel EELK Buffalo koguduse teenimine aastatel 1971–1973. Kanadast tuli ta tagasi Rootsi aastal 1974. Siis teenis ta aastatel 1974–1979 Stockholmi peapiiskoplikku kogudust. Lisaks oli ta aastatel 1977–1979 Eesti Evangeeliumi Luteriusu Kiriku Konsistooriumi assessor. Vaimulikuna oli ta 1970. aastatel tegutsenud väliseesti lauluraamatukomisjoni liige. Konrad Veem Eesti Vaba Rahvakirik Dokumentatsioon ja leksikon EVR Stockholm 1988 Eesti Kirik nr.10 1974 "Kiriku laulu- ja palveraamat", 1991, ISBN 9519555935
Karl Kool (vaimulik)

Karl Kool (3. oktoober 1907 Kursi – 5. detsember 1975 Eskilstuna) oli eesti vaimulik. Ta lõpetas 1925. aastal Hugo Treffneri Gümnaasiumi. Õppis Tartu Ülikooli usuteaduskonnas aastatel 1925–1931. Oli prooviaastal Tartu Pauluse koguduses õpetaja Arnold Habichti juures. Ordineeriti õpetajaametisse Tallinna Toomkirikus 30. oktoobril 1932 piiskop Jakob Kuke poolt. Ta hakkas teenima Maarja-Magdaleena kogudust, algul asetäitja õpetajana, maist 1933 aga õpetajana. Aastal 1933 hooldas ta ka Vara kogudust. Karl Kool põgenes kommunistliku terrori eest Rootsi septembris 1944. Konrad Veem. Eesti Vaba Rahvakirik. Dokumentatsioon ja leksikon. EVR. Stockholm 1988. Eesti Kirik nr 1 1976 Rita Puidet. "Tuhandeid kilomeetreid teenistust: Karl Kool", Eesti Kirik, 3. oktoober 2007
Viking Window

Viking Window AS on Eesti ettevõte, mille põhitoodanguks on puitaknad ja puidust välisuksed. Ettevõte asutati 1996. aastal Mäos nimega Rationel Eesti, üheks asutajaks oli Põhjamaades tuntud puitakende tootja Rationel Vinduer. Nimega Viking Window tegutsetakse alates 2001. aastast, mil saadi 100% Eesti ettevõtteks. 2000. aasta aprillis sai ettevõte kvaliteedijuhtimise sertifikaadi ISO 9001. 2005. aasta suvel sai Viking Window keskkonnajuhtimise sertifikaadi ISO 14001. väljaavatav puitaken (nn taani aken); sisseavatav puitaken (nn saksa aken); puitalumiiniumaknad (nii välja- kui ka sisseavatavad) energiasäästlik aken (kolmekordse klaaspaketiga aknad) 1999. aastal tunnistati Viking Window üheks Eesti kõige peresõbralikumaks ettevõtteks. 2000. aastal andis Det Norske Veritas ettevõttele kvaliteedijuhtimissüsteemi ISO 9001 sertifikaadi: Viking Windowst sai Eesti esimene sertifitseeritud puitakende tootja. 2003. aastal nimetati ettevõte Eesti parimaks eksportööriks. 2004. aastal tunnistasid Ettevõtluse Arendamise Sihtasutus, Majandus- ja Kommunikatsiooniministeerium ning Eesti Kvaliteediühing konkursil “Juhtimiskvaliteedi auhind” väike- ja keskmise suurusega ettevõtete kategoorias Viking Window Eesti parimaks ettevõtteks. 2005. aasta suvel sai Viking Window keskkonnajuhtimise sertifikaadi ISO 14001. 2006. aastal kuulutas majandusajaleht Äripäev Viking Window Järvamaa parimaks ettevõtteks ja 2007. aastal Eesti Ehitusmaterjalide TOP-is III koha vääriliseks. 2007. aastal tunnistasid Ettevõtluse Arendamise Sihtasutus, Majandus- ja Kommunikatsiooniministeerium Viking Window konkursil “Ettevõtluse auhind 2007” Eesti parimaks piirkonna edendajaks ja Järva Maavalitsus Järvamaa parimaks ettevõtteks suurettevõtete kategoorias. "Arhiivikoopia". Originaali arhiivikoopia seisuga 8. jaanuar 2011. Vaadatud 2. juunil 2010.{{netiviide}}: CS1 hooldus: arhiivikoopia kasutusel pealkirjana (link) [1] [2] Viking Window koduleht Ketlin Priilinn. "Viking Window kasvab ja investeerib", Äripäev, 12. september 2007 "Viking Window: I kvartali majandustulemused", Äripäev, 27. aprill 2007
Gay-Lussaci seadus

Gay-Lussaci seadus on prantsuse füüsiku Joseph Louis Gay-Lussaci järgi nimetatud loodusseadus, mis käsitleb gaaside omadusi. Seda terminit kasutatakse mitmes tähenduses, aga põhiliselt reageerivate gaaside ruumalade suhet puudutava seaduse tähenduses. Gay-Lussaci seadus väidab, et kui gaasid reageerivad omavahel ja moodustavad sealjuures uusi gaase ning kõigi gaaside ruumala mõõdetakse samal rõhul ja samal temperatuuril, siis nii reaktsiooni lähteainete kui ka saaduste suhe on väljendatav väikeste positiivsete täisarvude abil. See seadus peegeldab asjaolu, et vastavalt Avogadro seadusele sisaldavad kõigi gaaside ühesugused ruumalad samal temperatuuril ja rõhul ühesuguse arvu molekule ning et keemilistes reaktsioonides reageerivad molekulid omavahel täisarvulistes vahekordades. Neid vahekordi saab täpsemalt väljendada reaktsioonivalemiga. Selle seaduse avaldas esimesena Gay-Lussac aastal 1808. Gay-Lussaci nime seostatakse teisegi seadusega, mille kohaselt on jääva ruumala ja jääva massiga gaasikoguse rõhk võrdeline gaasi absoluutse temperatuuriga. Teisisõnu, kui gaasi ruumala hoida muutumatuna, siis tema temperatuuri suurendamine kaks korda suurendab gaasi rõhku kaks korda. See seadus peegeldab asjaolu, et temperatuur on aineosakeste kineetilise energia mõõt. Kui gaasiosakeste kineetiline energia suureneb, siis nad põrkuvad anuma seintega sagedamini kokku, avaldades sellele suuremat rõhku. Selle seaduse avastas prantsuse füüsik ja leiutaja Guillaume Amontons aastatel 1700–1702, kui ta püüdis ehitada termomeetrit. Seepärast oleks seda õigem nimetada Amontonsi seaduseks. Amontons'i seadus, Charles'i seadus ja Boyle'i seadus moodustavad ühtekokku gaaside ühendseaduse ja koos Avogadro seadusega ideaalse gaasi seaduse. Ideaalne gaas Boyle'i-Mariotte'i seadus Ideaalse gaasi seadused
2005. aasta Laste Eurovisiooni lauluvõistlus

2005. aasta Laste Eurovisiooni lauluvõistlus oli 3. laste Eurovisiooni lauluvõistlus. See toimus 26. novembril 2005 Hasseltis Belgias. Õhtut juhtisid Marcel Vanthilt ja Maureen Louys. Konkursil osales 16 riiki, sealhulgas debüteerijad Venemaa ning Serbia ja Montenegro. Algselt oli plaanitud, et osaleb 17 riiki. 13. oktoobril teatab Küprose telekanal CyBC, et loobub osalemast, kuna valitud laulu osas olid esitatud plagiaadisüüdistus. Riigile jäi siiski võimalus võistlusel hääletada ja punkte anda. Lauluvõistlust vaatas otse Ethias Arenalt 8500 ja üle terve Euroopa 20–25 miljonit inimest. Võitluse võitis Valgevene esindaja Ksenija Sitnik lauluga "Mõ vmeste". Laul sisaldab fraase inglise keeles.
Hiiumaa Ametikool

Hiiumaa Ametikool on kutsekool Hiiumaal Suuremõisa külas. Kool loodi 1977. aastal Putkaste Sovhoostehnikumi nime all. Hiiu-Suuremõisa mõisas on kooliõpetust jagatud alates 1824. aastast, mil Kärdla kalevivabriku rajaja parun Peter Konstantin von Ungern-Sternberg avas seal aastaks- paariks lamburite kooli. 1919. aastal võõrandas Eesti riik Suuremõisa mõisa ja 1920. aasta 1. novembril asutas tolleaegne mõisavalitseja Trumann härrastemaja paremas tiivas mõisatööliste lastele mõeldud Suuremõisa Erakooli. 1. oktoobril 1977 anti mõisa härrastemaja üle Putkaste Sovhoostehnikumile, kus hakati õpetama agronoomiat ning aiandust. Mõisa aeda ehitati aiamaja ja kasvuhoone, rajati kollektsiooniaed. Alates 2007. aastast kannab kutseharidust andev kool Hiiumaa Ametikooli nime. Koolis on võimalik õppida järgnevaid erialasid: Puitehitiste restauraator Kiviehitiste restauraator Palkmajaehitaja Nooremaednik Maastikuehitaja Noorem-maastikuehitaja Florist Bussijuht Veoautojuht Väikesadama spetsialist https://web.archive.org/web/20100827183457/http://www.hak.edu.ee/cms/index.php Kooli koduleht Kooli koduleht
Paul Roderich Bidder

Paul Roderich Bidder (6. mai 1850 Tartu – 8. juuli 1908 Laiuse) oli Eesti vaimulik. Ta lõpetas Tartus gümnaasiumi, õppis aastatel 1868–1873 Tartu Ülikooli usuteaduskonnas ning 1874–1875 Erlangeni Ülikoolis, kust sai doktorikraadi (Dr. phil.). Töötas 1877. aastal Linna tütarlastekoolis (Stadttöchterschule) usuõpetajana. Ordineeriti Peterburis 23. novembril 1877 õpetajaametisse. Töötas 1877–1908 Laiuse koguduse õpetajana, olles 1906. aastast ühtlasi praost. Tema isa Georg Friedrich Karl Heinrich von Bidder oli baltisaksa füsioloog ja anatoom, Tartu Ülikooli arstiteaduskonna professor ja Tartu Ülikooli rektor aastatel 1858–1865. Tema vend Friedrich Ernst Bidder oli samuti arstiteadlane. Tema poeg Roderich Bidder oli õpetaja Harju-Risti, Nissi ja Tallinna Peeteli koguduses, poeg Alfred Bidder oli õpetaja Tallinna Toomkoguduses. Erik Amburger "Die Pastoren der evangelischen Kirchen Rußlands" vom Ende des 16. Jahrhunderts bis 1937 Ein biographisches Lexikon Institut Nordostdeutsches Kulturwerk Martin Luther Verlag 1998
All Nippon Airways

All Nippon Airways (jaapani keeles 全日本空輸株式会社, Zen Nippon Kūyu Kabushiki-gaisha) lühendatult ANA on suuruselt teine lennufirma Jaapanis Japan Airlinesi järel. Lennufirma kuulub Star Alliance'i. Lennufirma opereerib 138 rahvusvahelisel liinil 49 sihtkohta ja 35 riigisisesel liinil 22 sihtkohta. Lennufirmas töötab 33 045 inimest. All Nippon Airways astus Star Alliance'i 1999. aastal. ANA on tunnustatud lennufirma oma suurepärase teeninduse poolest nii maal kui õhus. ANA lennukipargis on järgmised lennukid (29. aprilli 2010 seisuga): ATW Aasta Lennufirma välja otsitud 2.06.10 ANA - Star Alliance liikme ülevaade välja otsitud 2.06.10
Air New Zealand

Air New Zealand Limited on Uus-Meremaa rahvuslik lennufirma, mille kodulennujaamaks on Aucklandi lennujaam. Lennufirma teenindab 52 linna 15 riigis nii Aasias, Euroopas, Põhja-Ameerikas kui ka Okeaanias. Samuti on sellel 26 sihtkohta Uus-Meremaal. Air New Zealand astus Star Alliance'i 1999. aastal. Air New Zealandis töötab 10 500 inimest. Hiina Rahvavabariik Peking – Pekingi rahvusvaheline lennujaam Shanghai – Shanghai Pudongi rahvusvaheline lennujaam Hongkong Hongkong – Hongkongi rahvusvaheline lennujaam – võtmelinn Jaapan Osaka – Kansai rahvusvaheline lennujaam Tokyo – Narita rahvusvaheline lennujaam Ühendkuningriik London – Londoni Heathrow' lennujaam Ameerika Ühendriigid Honolulu – Honolulu rahvusvaheline lennujaam Los Angeles – Los Angelese rahvusvaheline lennujaam – võtmelinn San Francisco – San Francisco rahvusvaheline lennujaam Kanada Vancouver – Vancouveri rahvusvaheline lennujaam Austraalia Adelaide – Adelaide'i lennujaam Brisbane – Brisbane'i lennujaam Cairns – Cairnsi lennujaam Gold Coast – Gold Coasti lennujaam Melbourne – Melbourne'i lennujaam Norfolk Island – Norfolk Islandi lennujaam Perth – Perthi lennujaam Sydney – Sydney lennujaam Cooki saared Rarotonga – Rarotonga rahvusvaheline lennujaam Fidži Nadi – Nadi rahvusvaheline lennujaam Prantsuse Polüneesia Papeete – Faa'a rahvusvaheline lennujaam Uus Kaledoonia Nouméa – La Tontouta rahvusvaheline lennujaam Uus-Meremaa Auckland – Aucklandi rahvusvaheline lennujaam – kodulennujaam Blenheim – Blenheimi lennujaam Christchurch – Christchurchi rahvusvaheline lennujaam – võtmelinn Dunedin – Dunedini rahvusvaheline lennujaam Gisborne – Gisborne'i lennujaam Hamilton – Hamiltoni rahvusvaheline lennujaam Hokitika – Hokitika lennujaam Invercargill – Invercargilli lennujaam Kaitaia – Kaitaia lennujaam Kerikeri – Kerikeri lennujaam Masterton – Mastertoni lennujaam Napier – Napieri lennujaam Nelson – Nelsoni lennujaam New Plymouth – New Plymouthi lennujaam Palmerston North – Palmerston Northi rahvusvaheline lennujaam Queenstown – Queenstowni lennujaam Rotorua – Rotorua lennujaam Tauranga – Tauranga lennujaam Taupo – Taupo lennujaam Timaru – Timaru lennujaam Wanaka – Wanaka lennujaam Wanganui – Wanganui lennujaam Wellington – Wellingtoni rahvusvaheline lennujaam – võtmelinn Westport – Westporti lennujaam Whakatane – Whakatane'i lennujaam Whangarei – Whangarei lennujaam Niue Alofi – Niue rahvusvaheline lennujaam Samoa Apia – Faleolo rahvusvaheline lennujaam Tonga Nukuʻalofa – Fuaʻamotu rahvusvaheline lennujaam Vanuatu Port Vila – Bauerfieldi rahvusvaheline lennujaam Air New Zealandil on koodijagamislepingud järgmiste lennufirmadega: Air New Zealand - Star Alliance liikme ülevaade, vaadatud 02.06.10
Albumiinfoto

Albumiinfoto on munavalgega immutatud fotopaber. 1850. aastast kuni 1920. aastateni kasutasid fotograafid oma fotode preserveerimisel albumiinfotot, kuna see oli senistest säilitusmeetoditest kõige efektiivsem. Selle leiutas Louis Désiré Blanquart-Evrard, kes jõudis albumiinfotoni 1850. aastal. Albumiinfoto saamiseks kasutatakse väga kvaliteetset õhukest paberit, mis kõige paremal juhul koosneb 100% puuvillast. Paberile tõmmatakse peale kiht lahtiklopitud munavalget (segatuna soolaga). Seejärel kuivatatakse paber ja immutatakse 10% hõbenitraadilahusega, mis tagab paberi valgustundlikkuse, ning seejärel äädikhappelahusega. Tänu munavalgele jääb paberile läikiv kiht, mis tagabki fotode pikema säilivuse. Paber asetatakse kontakti negatiiviga spetsiaalses kopeerimisraamis ning seda hoitakse teatud aja päevavalguse käes. Seejärel lisatakse paberile tonaalsust, mis tavaliselt tähendab saadud foto leotamist kuldkloriidilahuses. See annab ülesvõttele pruunika koloriidi. Seejärel fikseeritakse foto immutis, pestakse, kuivatatakse ja paigutatakse raami. Albumiinfotod ilmusid 1850. aastatel ja peagi sai sellest peamine fotopaber, mis oma olemuselt oli varem levinud soolaga immutatud või tavalisest paberist parem. Désiré Blanquart-Evrard leiutas albumiinfoto, toetudes Henry Fox Talboti meetoditele. Aastatel 1850–1855 arenes albumiintehnoloogia jõudsalt ja 1855. aastaks oli selgunud albumiinfoto kasutamislihtsus. Selle meetodiga paranesid nii fotode tonaalsus kui ka teravus ning albumiinpaberi kasutus kogus rohkelt populaarsust nende fotograafide hulgas, kes varem olid kasutanud fotode ilmutamiseks klaasalust. Väga populaarseks sai albumiinfoto 19. sajandil levinud visiitkaartide (carte de visite) preserveerimisel. 1870. aastatel ei pidanud fotograafid enam ise tegelema tüütuks muutunud albumiinpaberi ettevalmistamisega (välja arvatud hõbenitraadiga immutamine), sest sestpeale olid olemas ettevõtted, kus toodeti albumiinkattega fotopabereid. Umbes samal ajal avastati asjaolu, et äädikhappe lisamine fotopaberile pikendab selle säilivusaega. Hakati tegema katseid, mille tulemuseks oli juba eelnevalt valgustundlikuks muudetud fotopaber. Uus tehnoloogia andis paremad tulemused nii toonides, kontrastis kui ka säilivuses. Samal ajal säästis uus tehnoloogia tohutult aega ja raha, sest ettevalmistatud fotopabereid sai levitada masstoodanguna. Suurim albumiinpaberi tootja oli Ameerika Ühendriikide firma E. & H. T. Anthony & Company. 1900. aastatel hakkas albumiinfoto kasutamine hääbuma ja 1920. aastateks seda enam praktiliselt ei kasutatud. Albumiinfoto olulisust ei saa siiski alahinnata. Suur osa fotodest, mis dokumenteerivad aastate 1855–1920 fotograafiaajalugu, olgu selleks portreed või igapäevaelufotod, säilitati just nimelt sel meetodil. "Albumin Photo Historical Notes". Originaali arhiivikoopia seisuga 1. mai 2009. Vaadatud 2. juunil 2010. Technology of Albumen Photography Albumen The ALBUMEN process Albumin Photo Historical Notes